Magyar Könyvtárosok Egyesülete Műszaki Könyvtáros Szekció

Műhelybeszélgetés a vállalati könyvtárakról

2014.06.05-én 14.00 órakor
Új szolgáltatások marketingje
Vendéglátó az MTA Wigner Fizikai Kutatóközpont Könyvtár

Kedves Könyvtárosok, Munkatársak!

Az e-dokumentumok kezelésének kérdésétől nehezen tudunk szabadulni, hiszen a legtöbb könyvtár még az elején jár az optimális megoldások kiválasztásában és alkalmazásában. De javaslom, helyezzük ez alkalommal a hangsúlyt arra, hogy milyen egyedi módszereket alkalmazhatunk az e-dokumentumokkal kapcsolatos új szolgáltatások tervezésére, megismertetésére, népszerűsítésére! Különböznek vajon az esetükben alkalmazható marketing módszerek az eddig használtaktól? Hogyan mérhetjük fel az igényeket? Milyen csatornákat vehetünk igénybe a megosztásra?  Hogyan figyeljük és minek alapján értékeljük a hasznosulást? 
A vendéglátó ez alkalommal az MTA Wigner Fizikai Kutatóközpont Könyvtára lesz, ahol jelentős a kutatók munkáját támogató elektronikus dokumentumok száma, ezért egyedi megoldásokat alkalmaznak a kezelésük és megosztásuk terén. Szabó Emese, a könyvtár vezetője bemutatja majd nekünk könyvtárukat, és lehetőségünk lesz a kristálynövesztő labor meglátogatására is, ahol tájékoztatást kapunk a laboratóriumban növesztett optikai egykristályok alkalmazási lehetőségeiről, a kristálynövesztő berendezések működéséről, és megtekinthetjük az előállított kristályokat is.

Kérem, Ti is készüljetek saját gyakorlatotok bemutatásával, és gyűjtsétek össze kérdéseiteket, ötleteiteket! 

Helyszín: MTA Wigner Fizikai Kutatóközpont Könyvtár
                Budapest XII. Konkoly Thege Miklós út 29-33.
Időpont:   2014. június 5. csütörtök, 14.00-17.00 óra
Moderátor: Kóródy Judit
Kérem szíves visszajelzéseteket részvételi szándékotokról legkésőbb 06.03-ig a korody.judit@telekom.hu címre. Kérem, hogy a jelentkezéskor küldjétek meg személyi igazolványotok számát is, ami a beléptetéshez szükséges.
Szívesen lát minden érdeklődőt az MKE Műszaki Könyvtáros Szekció Vezetősége!
